ડ્રગ એન્ડ કોસ્મેટિક્સ એક્ટ અંતર્ગત ભારતમાં કોસ્મેટિક્સની આયાત માટે રજિસ્ટ્રેશન સર્ટિફિકેટ મેળવવું જરૂરી છે. એ જ રીતે ભારતમાં જ ઉત્પાદન કરાતા તમામ કોસ્મેટિક્સનાં વેચાણ માટે પણ માન્ય લાઈસન્સ જરૂરી છે. આ ઉપરાંત જે કોસ્મેટિક્સનું વેચાણ કરવામાં આવે તેમાં વપરાતા ઈનગ્રેડિયન્ટ્સ બીઆઈએસના નેગેટિવ લિસ્ટમાં નથી તેની ખાતરી પણ કરવાની રહે છે. આ કાયદાનું પાલન ન કરવામાં આવે તો નાણાકીય દંડથી લઈને જેલની સજા સુધીની જોગવાઈ છે. એમેઝોનની જેમ જ ઈન્ડિયામાર્ટ, ફ્લિપકાર્ટને પણ નોટિસ ફટકારાઈ છે. ફ્લિપકાર્ટ અને ઈન્ડિયામાર્ટે તાત્કાલિક આ અંગે કોઈ પ્રતિક્રિયા આપી નથી. તાજેતરમાં મુંબઈ, પુણે અને દિલ્હીમાં ગેરકાયદેસર રીતે કોસ્મેટિક્સનું ઉત્પાદન કરતા અનેક ઉત્પાદકોને ત્યાં અધિકારીઓએ દરોડા પાડ્યા હતા, જેમાં ચાર કરોડ રૂપિયાની કિંમતનું ગેરકાયદેસર કોસ્મેટિક્સ કબજે કરાયું હતું.